**Politika zaštite privatnosti**

Knjižnice Grada Zagreba (dalje u tekstu: KGZ) organizirana su mreža narodnih knjižnica i kulturna ustanova čiji je osnivač Grad Zagreb. Zajedničkim djelovanjem zaposlenika te uz podršku partnera i suradnika osigurava edukativne, informacijske i kulturne usluge svojim korisnicima. Kako bi Vam se omogućilo korištenje usluga, KGZ-u su potrebni Vaši osobni podaci.

KGZ brine o Vašoj privatnosti i cilj je osigurati da se informacije koje se o Vama prikupljaju i čuvaju obrađuju na transparentan način. Molimo Vas da pažljivo pročitate ovu obavijest u kojoj je navedeno kako i zašto KGZ prikuplja Vaše osobne podatke, kako ih čuva, s kim ih dijeli, koje su pravne osnove prikupljanja Vaših osobnih podataka i koja su Vaša prava.

Osobni podatak svaki je podatak koji se odnosi na pojedinca čiji je identitet utvrđen ili se može utvrditi.

Sa svim Vašim osobnim podacima koje KGZ prikuplja, čuva ili ih na drugi način obrađuje postupa se u cijelosti u skladu s odredbama **Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje u tekstu: Opća uredba o zaštiti podataka) i svim drugim primjenjivim propisima o zaštiti osobnih podataka.**

**Voditelj obrade osobnih podataka. Voditelj obrade osobnih podataka su KNJIŽNICE GRADA ZAGREBA, OIB:** 93571946376, Zagreb, Starčevićev trg 6. To znači da KGZ određuje načine i svrhu obrade Vaših osobnih podataka.

Sve podatke koje KGZ prikuplja o Vama prikuplja ih u skladu s Općom uredbom o zaštiti podataka, odnosno u skladu s nekom od valjanih pravnih osnova prikupljanja.

**Podaci koje KGZ prikuplja o Vama.** O Vama se prikupljaju podaci koji su potrebni da se s Vama sklopi ugovorni odnos temeljem kojeg postajete član KGZ-a i koristite KGZ-ove usluge, uključujući i putem ove web stranice, da se ispune pravne obveze prema Vama ili prema trećim osobama ili zato što je to u legitimnom interesu, npr. kako bi se moglo organizirati poslovanje i poboljšati usluge.

Tako se prikupljaju Vaše ime i prezime, osobni identifikacijski broj, kontaktna adresa, podatak o Vašem e-mailu, podatak o Vašim prethodnim posudbama, potpis, podatak o Vašem obrazovanju, spolu, statusu te drugi Vaši kontaktni podaci.

KGZ Vaše osobne podatke prikuplja na dva osnovna načina: izravno od Vas ili automatski.

**Osobni podaci koje Vi ustupate.** S KGZ-om informacije dijelite na razne načine, uključujući i,

* Način na koji koristite KGZ-ovu web stranicu, primjerice za prijavu u sustav,
* Situacije u kojima Vi aktivno kontaktirate KGZ, putem telefona, e-maila, društvenih mreža ili osobno, dolaskom u knjižnicu,
* Situacije u kojima KGZ Vas kontaktira, putem telefona ili e-maila, na primjer radi odgovora na pojedini upit,
* Prijavom u te korištenjem sustava ZAKI.

**Osobni podaci koje prikupljamo automatski.** Kada pristupite KGZ-ovoj web stranici prikupljaju se određene tehničke informacije, uključujući i IP adresu (adresu internetskog protokola) koja se koristi za spajanje Vašeg računala, mobilnog uređaja ili tableta s Internetom, podatke o Internet pregledniku i verziju preglednika koju koristite, postavke vremenske zone, *plug-in* dodatke preglednika i operativni sustav. Ove podatke KGZ koristi u statističke svrhe te ih ne povezuje s imenovanom i identificiranom osobom.

**Razlozi prikupljanja Vaših osobnih podataka.** KGZ prikuplja, obrađuje i koristi Vaše osobne podatke iz nekoliko razloga, na primjer kako bi se moglo odgovoriti na Vaše upite, kako bi Vam se omogućilo korištenje KGZ-ovih usluga, kako bi se pohranili i ažurirali Vaši podaci u KGZ-ovoj bazi podataka, radi vođenja KGZ-ove web stranice i za potrebe statističke analize podataka, istraživanje i radi osiguranja efikasnog funkcioniranja KGZ-ovog IT sustava te u bilo koje druge svrhe uz Vaš pristanak.

**Pravne osnove prikupljanja Vaših osobnih podataka**

* **Ispunjenje ugovorne obveze**

Pojedini podaci o Vama, poput Vašeg imena i prezimena ili datuma upisa, prikupljaju se kako bi Vam KGZ mogao pružiti uslugu i omogućiti Vam upis u člansku evidenciju. Za to je potreban Vaš vlastoručni potpis.

Podatak o mjestu Vašeg prebivališta ili boravišta, odnosno potvrda da je Vaše prebivalište ili boravište u Gradu Zagrebu ili, ako to nije slučaj, da se školujete, odnosno da ste zaposleni u Gradu Zagrebu potreban je kako biste potvrdili da Vam je KGZ u mogućnosti pružiti uslugu i omogućiti Vam da postanete član. Naime, prema Pravilima KGZ-a članom može postati osoba koja ima prebivalište ili boravište u Gradu Zagrebu, ili se školuje, ili je zaposlen u Gradu Zagrebu. Te podatke KGZ ne čuva, ali je dužan izvršiti uvid u odgovarajući dokument (osobna iskaznica, potvrda o školovanju, potvrda poslodavca).

* **Postupanje u skladu s pravnom obvezom**

Neke informacije o Vama KGZ dužan je prikupljati kako bi se postupalo u skladu s pravnom obvezom. Na primjer, podatak o Vašem osobnom identifikacijskom broju (dalje u tekstu: OIB), KGZ je dužan prikupljati kako bi ispunio obveze kao korisnika osobnog identifikacijskog broja na temelju Zakona o osobnom identifikacijskom broju (NN 60/2008) i uveo Vaš OIB u službenu evidenciju koju je KGZ obvezan voditi i koristiti u svakodnevnom radu te kako bi mogao ispuniti obvezu zaštite knjižnične građe koja proizlazi iz članka 45. Zakona o knjižnicama.

* **U svrhu uspostave, ostvarivanja ili obrane pravnih zahtjeva**

Moguće je i da se neke informacije o Vama prikupljaju kako bi se mogli uspostaviti ili ostvariti pravni zahtjevi prema Vama u svrhu zaštite knjižnične građe. Zaštita knjižnične građe jedna je od pravnih obveza KGZ-a koja proizlazi iz odredbe članka 7. Zakona o knjižnicama i knjižničnoj djelatnosti.

* **U svrhu legitimnog interesa**

Pojedine informacije o Vama, poput povijesti posudbe, čuvaju se kako bi se moglo bolje i uspješnije organizirati poslovanje. Podaci o povijesti posudbe bitni su zbog evidencije naslova i autora zanimljivih korisnicima KGZ-ovih usluga, kako bi se na temelju tih informacija korisnicima mogla ponuditi bolja usluga. Uvid u te podatke imaju isključivo ovlašteni djelatnici i Vi te ih se ne dijeli s trećim osobama. Na temelju te evidencije u svakom trenutku, internetom ili osobno u bilo kojoj od knjižnica mreže KGZ-a, možete samostalno provjeriti koje ste naslove posudili. Djelatnici Vam nakon uvida u povijest posudbe, isključivo na Vaš zahtjev, mogu preporučiti autore i naslove koji bi Vas mogli zanimati.

U slučaju da ne želite da se o Vama prikupljaju podaci o povijesti posudbe, to možete zatražiti prilikom idućeg posjeta knjižnici mreže KGZ-a. Na Vaš će zahtjev KGZ izbrisati povijest Vaših posudbi te se o Vama više neće prikupljati podaci te vrste.

Informacije o Vama poput dobi, statusa, stručne spreme ili spola prikupljaju se isključivo kako bi se pomoću tih podataka kvalitetnije organiziralo poslovanje KGZ-a, bolje upoznalo korisnike te kako bi ti podaci omogućili unaprjeđenje usluga koje Vam KGZ pruža ili pak osmišljavanje novih usluga koje bi Vam mogle biti zanimljive.

Podaci o statusu, spolu ili stručnoj spremi prikupljaju se za potrebe statistike te ih se nikada ne koristi u marketinške svrhe niti ih se ustupa trećim osobama.

Ovi podaci dijele se isključivo s nacionalnim i međunarodnim udruženjima knjižnica te Državnim zavodom za statistiku i to u agregiranom i anonimiziranom obliku koji onemogućuje povezivanje s identificiranom fizičkom osobom.

* **Uz Privolu**

U određenim će se slučajevima podaci o Vama prikupljati i obrađivati zato što ste to dopustili. U takvim slučajevima uvijek je riječ o podacima koji nisu uvjet za pružanje usluge korisniku te danu privolu u svakom trenutku možete povući. Ovdje je riječ o podacima koje ste unijeli u pristupnicu, iako su takvi podaci označeni kao neobvezni, na primjer Vaša titula ili kontakt.

Unosom takvih neobveznih podataka u pristupnicu dali ste privolu da KGZ Vaše podatke koristi i obrađuje, dok ne kažete da to više ne želite. To možete učiniti vrlo jednostavno: obratite se djelatniku prilikom idućeg posjeta knjižnici mreže KGZ-a.

Ako ste KGZ-u ustupili svoj kontakt, isti se neće dijeliti s trećim osobama niti će ga se koristiti u marketinške svrhe, već isključivo kako bi se unaprijedile usluge KGZ-a.

No, moguće je da će Vas KGZ kontaktirati kao svog postojećeg korisnika i člana s kojim je u ugovornom odnosu, kako biste primili obavijest isključivo o uslugama i događanjima u KGZ-u.

**Pristup Vašim osobnim podacima.** Pristup Vašim osobnim podacima imaju isključivo ovlašteni djelatnici kojima su Vaši osobni podaci potrebni za ispunjavanje zadataka koji su u opisu njihovog radnog mjesta, a kako bi Vama mogli pružiti uslugu i kako bi se osiguralo neometano funkcioniranje sustava.

U Vaše osobne podatke uvid mogu imati i KGZ-ovi partneri i suradnici, npr. revizori, porezna tijela, pravni savjetnici ili vanjski pružatelji usluge održavanja IT sustava i.

Vaši se osobni podaci ne iznose izvan Republike Hrvatske i nikad se ne ustupaju trećim osobama u marketinške ili promidžbene svrhe.

**Sigurnost Vaših osobnih podataka.** KGZ brine o zaštiti Vaših osobnih podataka. Informacije o Vama zaštićene su odgovarajućim organizacijskim i tehničkim mjerama koje su namijenjene sprječavanju neovlaštenog pristupa ili zlouporabe Vaših osobnih podataka. Nažalost, slanje informacija putem interneta uvijek podrazumijeva određeni stupanj rizika. Bilo koje informacije koje šaljete putem interneta, šaljete na vlastiti rizik. KGZ se trudi poduzeti sve potrebne mjere za zaštitu Vaših osobnih podataka, ali ne može jamčiti sigurnost bilo koje informacije, uključujući i osobni podatak, koji je poslan putem Interneta.

U slučaju sumnje na bilo kakav slučaj zlouporabe ili gubitka ili neovlaštenog pristupa Vašim osobnim podacima, molimo Vas da o tome obavijestite KGZ bez odgode.

**Čuvanje Vaših osobnih podatka.** Vaši osobni podaci neće se čuvati duže nego što je to potrebno za ispunjenje svrhe radi koje su podaci prikupljeni, osim ako je na temelju ugovora, zakona ili internog akta propisan dulji rok čuvanja.

Kada Vaši podaci više ne budu potrebni, KGZ će Vaše osobne podatke izbrisati iz sustava, a fizičke kopije uništiti.

**Vaša prava.** Čak i ako se već obrađuju Vaši osobni podaci, imate pravo njima raspolagati na dolje naznačene načine.

**Pristup.** Imate pravo pristupiti svojim osobnim podacima u bilo kojem trenutku te zatražiti da Vam se omogući uvid u sve Vaše osobne podatke koji se obrađuju.

**Prigovor.** Imate pravo prigovoriti određenim aktivnostima obrade osobnih podataka, npr. obradi osobnih podataka na temelju KGZ-ovog legitimnog interesa poput izravnog kontaktiranja, ili tražiti ograničenje obrade Vaših osobnih podataka.

**Prijenos.** Imate pravo zatražiti prijenos Vaših podataka drugom pružatelju usluga. Ovo pravo omogućuje Vam da zatražite od KGZ-a da Vam dostavi sve Vaše podatke u strojno čitljivom obliku ili da ih se izravno uputi drugom pružatelju usluga.

**Ažuriranje**. Imate pravo ažurirati, ispraviti ili dopuniti svoje osobne podatke u bilo kojem trenutku osobnim dolaskom u bilo koju od knjižnica mreže KGZ-a.

**Brisanje.** Možete zatražiti brisanje osobnih podataka koje KGZ ima o Vama, osobnim dolaskom u bilo koju od knjižnica mreže KGZ-a.

**Pritužba.** U slučaju da imate prigovor na rad KGZ-a u vezi prikupljanja, čuvanja i obrade osobnih podataka pritužbu možete podnijeti nadzornom tijelu za zaštitu osobnih podataka:

Agencija za zaštitu osobnih podataka

Martićeva ulica 14

HR - 10 000 Zagreb

Tel. 00385 (0)1 4609-000

Fax. 00385 (0)1 4609-099

E-pošta: azop@azop.hr

Web: www.azop.hr

Vodite računa o tome da će KGZ evidentirati svaku komunikaciju o takvim zahtjevima kako bi se mogao riješiti bilo koji potencijalni spor.

Za ostvarivanje svojih prava možete se obratiti pisanim putem na adresu KNJIŽNICE GRADA ZAGREBA, Starčevićev trg 6, HR-10 000 Zagreb ili putem e-pošte: [sluzbenik@kgz.hr](mailto:sluzbenik@kgz.hr) . Na Vaše zahtjeve bit će odgovoreno u roku od mjesec dana, osim ako nije riječ o kompleksnom ili složenom zahtjevu, a u slučaju da KGZ nije u mogućnosti udovoljiti Vašem zahtjevu, odluka će biti obrazložena.

**Upotreba kolačića.** Posjećivanjem i korištenjem web stranice [www.kgz.hr](http://www.kgz.hr) na Vašem se uređaju (računalo, mobitel, tablet) pohranjuje kolačiće (eng. *Cookie*), informacija pohranjena u tekstualnu datoteku koja služi KGZ-ovoj web stranici da prepozna korisnikov uređaj i pohrani određene informacije o korisnikovim preferencijama ili prethodnim aktivnostima, kao što je odabir jezika ili prethodne pretrage.

Kad prvi put pristupite KGZ-ovoj web stranici putem obavijesti u posebnom prozoru će Vas se obavijestiti da ova stranica koristi kolačiće. Putem poveznice na obavijesti o kolačićima možete detaljnije proučiti Pravila privatnosti KGZ-a i načine upravljanja kolačićima. Na primjer, da bi Vam se prikazala ova obavijest morali su biti korišteni kolačiće, koji prepoznaju da KGZ-ovu web stranicu posjećujete prvi put.

Kada ponovno pristupite KGZ-ovoj stranici, kolačići obavještavaju da ste već prethodno posjetili tu stranicu, i omogućuje da se stranica prilagodi Vašim potrebama.

Pomoću kolačića mogu se spremiti razne informacije, ali samo uz Vašu privolu. Web stranice ne mogu dobiti pristup informacijama bez Vašeg odobrenja i ne mogu pristupiti drugim datotekama na Vašem računalu.

Možete promijeniti postavke u svom internetskom pregledniku te tako izabrati hoćete li odbiti ili prihvatiti zahtjeve za spremanjem kolačića te hoće li kolačići biti izbrisani zatvaranjem internetskog preglednika.

Kolačiće možete onemogućiti isključivanjem kolačića u Vašem internetskom pregledniku. Ako onemogućite kolačiće i dalje možete koristiti KGZ-ovu web stranicu, ali Vam neće biti dostupna puna funkcionalnost stranice.

**Vrste kolačića**

**Stalni kolačići.** Stalni ili spremljeni kolačići ostaju na računalu ili drugom uređaju nakon zatvaranja programa Internet preglednika. Pomoću njih web stranice pohranjuju podatke, kao što su ime za prijavu i lozinka, tako da se ne morate prijavljivati prilikom svakog posjeta određenom mjestu. Stalni kolačići ostat će na računalu kroz duži vremenski period.

**Privremeni kolačići.** Privremeni kolačići ili kolačići sesije uklanjaju se s računala ili drugog uređaja po zatvaranju internet preglednika. Pomoću njih web stranice pohranjuju privremene podatke.

**Kolačići prve strane** *(eng. First party cookies)* dolaze s web stranice koju posjećujete, a mogu biti stalni ili privremeni. Pomoću tih kolačića web stranice mogu pohraniti podatke koje će ponovo koristiti prilikom sljedećeg posjeta toj web stranici

**Kolačići treće strane** (eng. *Third party cookies)* dolaze s reklama drugih web stranica (kao što su skočne ili druge reklame) koje se nalaze na web stranici koju posjećujete. Pomoću tih kolačića web stranice mogu pratiti korištenje Interneta u marketinške svrhe.

Ova web stranica koristi stalne i privremene kolačiće.

Na ovoj web stranici moguće je korištenje sljedećih kolačića treće strane:

| **Kolačići / tehnologija** | **Google Analytics** | |
| --- | --- | --- |
| **Svrha** | Ovi kolačići koriste se radi prikupljanja informacija o tome kako vi i drugi posjetitelji koristite našu stranicu, i koji se koriste kako bismo poboljšali našu uslugu. Kolačići prikupljaju informacije u anonimnom obliku, uključujući i broj posjetitelja, lokaciju posjetitelja i stranice koje su posjetili. |  |
| **Kako isključiti / uključiti ovaj kolačić** | Radi isključivanja praćenja koje omogućuje alat Google Analytics, na svim web stranicama, posjetite:[Google Analytics Opt-out Browser Add-on](http://tools.google.com/dlpage/gaoptout) |  |
| **Naziv** | **Istek** |  |
| \_ga | Trajni kolačić: 2 godine od postavljanja / ažuriranja |  |
| \_gat | Trajni kolačić: 10 minuta od postavljanja / ažuriranja |  |
| \_utma | Trajni kolačić: 2 godine od postavljanja / ažuriranja |  |
| \_utmb | Trajni kolačić: 30 minuta od postavljanja / ažuriranja |  |
| \_utmc | Privremeni kolačić: kraj razdoblja razmjene podataka |  |
| \_utmz | Trajni kolačić: 6 mjeseci od postavljanja / ažuriranja |  |

Za više informacija o kolačićima, uključujući i kako podesiti vaš internetski preglednik da ne prikuplja kolačiće posjetite:

[www.allaboutcookies.org](http://www.allaboutcookies.org/)i

www.cookiecentral.com/

**Google Analytics**

Ova stranica koristi Google Analytics, analitički servis društva Google Inc. („Google"). Google Analytics koristi tkz. kolačiće, tekstualne datoteke koje se spremaju na računalima korisnika i koji omogućuju analizu načina korištenja.

Informacije koje se generiraju o korištenju ove stranice se uobičajeno prenose na server Googlea u Sjedinjenim Američkim Državama, gdje se ti podaci čuvaju. IP anonimizacija je aktivirana na ovoj stranici, tako da su IP adrese korisnika Googlea skraćene unaprijed kad je riječ o državljanima Država članica Europske unije ili država članica Europskog gospodarskog prostora. Samo u iznimnim slučajevima se cijela IP adresa šalje na Googleov server u SAD-u, gdje se skraćuje. U ime operatera ove stranice, Google će koristiti podatke radi utvrđivanja načina korištenja ove stranice, sastaviti izvještaj o aktivnostima povezanima s korištenjem ove stranice te korištenjem Interneta, a radi pružanja usluge operateru ove web stranice.

IP adresa koju je vaš internetski preglednik prikupio kao dio Google Analytics usluge neće biti spojen s drugim podacima Googlea. Podaci koje prikupljamo putem alata Google Analytics su: broj posjetitelja i URLovi preko kojih su posjetitelji pristupili.

Možete spriječiti prikupljanje podataka koje generiraju ovi kolačići aktiviranjem tkz. "*opt-out cookie*" postavke na vašem računalu – [ovdje](https://tools.google.com/dlpage/gaoptout?hl=en-GB) možete saznati više informacija o tome kako to učiniti.

**AddThis**

AddThis je servis za povezivanje s društvenim mrežama društva Oracle Corporation („Oracle“). Pomoću alata AddThis web stranice omogućuje korisnicima i posjetiteljima web stranica da dijele informacije, obavijesti, fotografije i snimke te drugi sadržaj učitan na našoj web stranici s društvenim mrežama. Kada korisnici dijele sadržaje prikupljaju se određene informacije o njihovom posjetu.

Add This prikuplja podatke o korisnicima, poput e-mail adrese, ako tu adresu unosite radi dijeljenja sadržaja, ali takve podatke ne čuva. AddThis prikuplja i druge podatke, koji nisu osobni podaci, u analitičke svrhe, koje potom dijeli u obliku agregiranih izvješća o korištenju web stranice.

AddThis. između ostalog, prikuplja podatke o IP adresi, vrsti internetskog preglednika, jeziku preglednika, datumu i vremenu pristupanja web stranici, internetskoj stranici putem koje ste pristupili web stranici ili kolačićima. AddThis prikuplja podatke i o tome koliko često dijelite sadržaj s drugim korisnicima koristeći njihov servis. Informacije koje prikupi na ovaj način su anonimne i ne sadrže osobne podatke.

[Ovdje](https://www.oracle.com/legal/privacy/addthis-privacy-policy.html) možete saznati više informacija tome na koji način AddThis prikuplja, koristi, dijeli i čuva osobne podatke.